laion/Wikipedia-Exotic huggingface dataset:
משפט גאוס-בונה

משפט גאוס-בונה הוא משפט יסודי בגאומטריה דיפרנציאלית, הקושר את הגאומטריה והטופולוגיה של משטחים. לפי המשפט, האינטגרל על העקמומיות של המשטח שווה תמיד למאפיין אוילר שלו. המשפט קרוי על שם גאוס, שהכיר את המשפט אך לא פרסם אותו, ופייר אוסיאן בונה (אנ') שפרסם מקרה פרטי שלו ב-1848. תהי M יריעה רימנית קומפקטית ממד 2. נסמן ב-K את עקמומיות גאוס של המשטח. אם המשטח נטול שפה, מתקיים ∫ M K d A = 2 π χ ( M ) , {\displaystyle \int _{M}K\;dA=2\pi \chi (M),\,} , כאשר dA הוא אלמנט השטח של המשטח, ו- χ ( M ) {\displaystyle \chi (M)} הוא מציין אוילר (שהוא תמיד מספר שלם). כידוע, אם המשטח בר-כיוון, אז מציין אוילר שלו שווה ל- 2 − 2 g {\displaystyle 2-2g} , כאשר g הוא הגנוס של המשטח. אם למשטח יש שפה ∂ M {\displaystyle \partial M} , נסמן ב- k g {\displaystyle k_{g}} את העקמומיות הגאודזית של השפה. אז ∫ M K d A + ∫ ∂ M k g d s = 2 π χ ( M ) , {\displaystyle \int _{M}K\;dA+\int _{\partial M}k_{g}\;ds=2\pi \chi (M),\,} , כאשר ds הוא אלמנט האורך של השפה. במקרה שהשפה חלקה למקוטעין, יש לפרש את האינטגרל ∫ ∂ M k g d s {\displaystyle \int _{\partial M}k_{g}\;ds} כסכום של האינטגרלים על הקטעים החלקים, ועוד סכום הזוויות בפינות. כאשר מפרשים בצורה זו את האינטגרל הקווי, ניתן לראות בבירור כיצד המשפט מכליל תוצאות רבות שקדמו לו; משפט ז'יראר ומשפט דאקרט על פאונים הם תוצאות מיידיות מן המשפט. הטופולוגיה של משטח רימן קומפקטי אינה מסובכת: מציין אוילר מגדיר את המשטח. עם זאת, על כל מבנה טופולוגי אפשר להשרות את המבנה המטרי באינסוף דרכים. משפט גאוס-בונה מראה שבכל הדרכים האלה אינטגרל העקמומיות הוא קבוע. במילים אחרות (כשאין למשטח שפה), העקמומיות הממוצעת עומדת ביחס הפוך לשטח. לדוגמה, מציין אוילר של כדור הוא 2. עקמומיות-גאוס של כדור נעשית קטנה יותר ככל שהכדור גדל: העקמומיות של כדור ברדיוס R היא 1 / R 2 {\displaystyle 1/R^{2}} . לפי משפט גאוס-בונה, יוצא ששטח הכדור כפול העקמומיות הקבועה הזו שווה תמיד ל- 4 π {\displaystyle 4\pi } . הקומפקטיות היא תנאי הכרחי במשפט: לעיגול היחידה הפתוח עקמומיות אפס, ולכן האינטגרל של העקמומיות שווה גם הוא לאפס; אבל לעיגול יש מציין אוילר 1. אכן, אם מוסיפים לכדור הפתוח את השפה שלו, השוויון מתקיים, משום שהאינטגרל על פני עקמומיות השפה הוא 2 π {\displaystyle 2\pi } . הטורוס, שמציין אוילר שלו הוא 0, מספק דוגמה חשובה נוספת. אפשר לבנות אותו על ידי זיהוי הצלעות המנוגדות בריבוע, כך שהעקמומיות היא אפס בכל נקודה, וממילא העקמומיות הממוצעת היא אפס. כאן התוצאה אינה מפתיעה. אבל השיכון הטבעי של הטורוס במרחב האוקלידי מספקת לו עקמומיות חיובית בחלק החיצוני, ושלילית בחלק הפנימי. משפט גאוס-בונה מבטיח שאלו מאזנות זו את זו, והעקמומיות הממוצעת היא אפס בכל שיכון אפשרי. טריאנגולציה של משטחים מספקת למשפט גרסאות קומבינטוריות. משפט רימן-רוך ומשפט האינדקס של אטיה-זינגר מכלילים את משפט גאוס-בונה. משפט גאוס-בונה, באתר MathWorld (באנגלית)
ליוטו מצ'ידה

ליוטו מצ'ידה (בפורטוגזית: Lyoto Machida; נולד ב-30 במאי 1978) הוא לוחם MMA ברזילאי-יפני. מצ'ידה, המכונה "הדרקון" (The Dragon), הוא אלוף לשעבר במשקל חצי כבד ב"אליפות הלחימה האולטימטיבית". החל מ-29 ביוני 2015 מתחרה מצ'ידה במשקל בינוני ודירוגו הוא 5. מצ'ידה נולד בסלבדור, ברזיל. אביו, מאסטר יושיזו מצ'ידה, מחזיק בדרגה גבוהה בשלוחה של איגוד הקרטה היפני בברזיל. יושיזו מצ'ידה עבר לברזיל בגיל 22, שם פגש באימו של מצ'ידה, אנה קלאודיה. מצ'ידה גדל בעיר בלם והחל להתאמן בקרטה בגיל 3. בגיל 13 הגיע לדרגת חגורה שחורה. מצ'ידה גם למד לחימת סומו וג'ו ג'יטסו ברזילאי. מצ'ידה זכה במספר טורנירי קרטה לחובבנים, כולל בטורניר פאן אמריקני בשנת 2001. לאחר מכן, נסע מצ'ידה לתאילנד, שם למד איגרוף תאילנדי ולאחר מכן ליפן, שם למד גראפלינג ולבסוף לארצות הברית שם החל בקריה כלוחם UFC. למצ'ידה סגנון לחימה ייחודי המשלב טקטיקות קרב של שוטוקאן וג'יו ג'יטסו ברזילאי וכן אלמנטים מסומו והיאבקות. מצ'ידה נוהג להילחם בצורה זהירה וחמקנית, לערוך מתקפות נגד מדויקות ולעורר תסכול אצל יריביו המדרבן אותם לבצע טעויות שמצ'ידה מנצל לטובתו. עם זאת, נטען כנגד מצ'ידה שסגנונו חששני, לא אגרסיבי ולא מרהיב לצפייה. בשנת 2011 התארח בסרט האקשן "לעולם אל תיכנע 2: הביטדאון". בשנת 2014 שיחק מצ'ידה בסרט אמנויות הלחימה עד הקרב האחרון שם עזר לאמן את גיבור הסרט מייקל שואו. מצ'ידה נשוי לפביולה ולהם שני ילדים. מדיה וקבצים בנושא ליוטו מצ'ידה בוויקישיתוף אתר האינטרנט הרשמי של ליוטו מצ'ידה ליוטו מצ'ידה, ברשת החברתית פייסבוק ליוטו מצ'ידה, ברשת החברתית אקס (טוויטר) ליוטו מצ'ידה, ברשת החברתית אינסטגרם ליוטו מצ'ידה, באתר אליפות הלחימה האולטימטיבית (UFC) ליוטו מצ'ידה, באתר בלאטור ליוטו מצ'ידה, באתר שרדוג ליוטו מצ'ידה, באתר טאפולוגי ליוטו מצ'ידה, במסד הנתונים הקולנועיים IMDb (באנגלית) Lyoto "The Dragon" Machida - Official UFC® Fighter Profile
פיליס לוגן

פיליס מרגרט לוגן (באנגלית: Phyllis Margaret Logan; נולדה ב-11 בינואר 1956) היא שחקנית סקוטית. לוגן נולדה בפייזלי שבסקוטלנד. למדה בבית ספר התיכון ג'ונסטון שברנפרוושייר. אחר כך למדה ב"אקדמיה המלכותית הסקוטית למוזיקה ודרמה". ב-1977 סיימה את לימודיה עם מדליית זהב על שם ג'יימס ברידי. עם סיום הלימודים הצטרפה לתיאטרון הרפרטוארי דאנדי. ב-1979 עזבה את התיאטרון כדי להופיע על הבמות באדינבורו. כמו כן עבדה גם בטלוויזיה הסקוטית. בהפקת "The White Bird Passes" של בי-בי-סי סקוטלנד הכירה את התסריטאי והבמאי מייקל רדפורד. ב-1982 הוא ליהק את לוגן לתפקיד הראשי, ג'ייני, בסרטו הראשון "זמן אחר, מקום אחר". על תפקידה זה זכתה בפרס השחקנית הטובה ביותר בפסטיבל הסרטים של טאורמינה ובפרס איבנינג סטנדרט לשחקנית הטובה ביותר בשנת 1983, וכן בפרס באפט"א לקולנוע לשחקנית החדשה המבטיחה ביותר לשנת 1984. ב-1996 השתתפה בסרטו של מייק לי "סודות ושקרים". היה לה תפקיד קבוע כליידי ג'יין פלשהם בסדרת הטלוויזיה "לאבג'וי". לוגן סיפקה את קולה ל"סוצאנג" (IngSoc) בעיבוד הקולנוע ל"1984" ודיבבה את המפלצת מלוך נס בסרט האנימציה "Freddie as F.R.O.7". היא השתתפה בסדרת תסכיתי הרדיו "Coming Alive" ו-"Baggage". הייתה אהובתו של פרוסט בסדרה "A Touch of Frost" בפרק "If Dogs Run Free". בסדרת הדרמה "אחוזת דאונטון" גילמה לוגן את סוכנת הבית, גברת יוז, בכל שש העונות של הסדרה. לוגן נשואה לשחקן קווין מקנלי ולהם בן, דייוויד, שנולד ב-1996. בני הזוג מתגוררים בצ'יזוויק. מדיה וקבצים בנושא פיליס לוגן בוויקישיתוף פיליס לוגן, במסד הנתונים הקולנועיים IMDb (באנגלית) פיליס לוגן, באתר "אידיבי", מאגר הידע העברי לקולנוע ישראלי ועולמי פיליס לוגן, באתר AllMovie (באנגלית) פיליס לוגן, במסד הנתונים הקולנועיים KinoPoisk (ברוסית) "Renfrewshire Council - Education". Scotsman.com. 2008-04-22. נבדק ב-2013-02-13. "Every Picture Tells a Story" (press release), james-scott.com, 12/20/1984. Retrieved 2015-05-18. The Glasgow Herald via GoogleNews, Aug 1, 1983. Retrieved 2015-05-18. Janie Lawrence, "I'll stay in Downton Abbey as long as I can says Phyllis Logan | Express Yourself", Daily Express, 29 October 2012. Retrieved 2013-03-14.
הדצ'מווירים

הדצ'מווירים (ברומנית: Decemvirii - נגזר מהמילה הלטינית למספר 10) הוא הכינוי שניתן לקבוצה של עשרה לגיונרים רומנים, שרצחה ב-16 ביולי 1936 את מיכאי סטלסקו, מתחרה פוליטי ואידאולוגי, שתקף את התנועה הלגיונרית ואת ראשה, קורנליו זליה קודריאנו. סטלסקו היה בעצמו חבר בתנועה לגיונרית והתקדם בה במהירות לצמרתה ואף נבחר לפרלמנט הרומני מטעמה. הוא נחשד בתוכנית להתנקש בחיי קודריאנו וסולק מהתנועה. לאחר סילוקו מהתנועה הלגיונרית יזם סטלסקו מפלגה משלו וכתב עת, שהתמקד בהתקפות על התנועה הלגיונרית וראשה. הדצ'מווירים רצחו את סטלסקו בעת שהיה מאושפז בבית חולים ולאחר הרצח ביתרו את גופתו תוך שירה וריקודים סביב לגופה. הם נעצרו, נשפטו למאסר עולם עם עבודת פרך ונכלאו. בלילה שבין 29 ו-30 בנובמבר 1938 נרצחו ברומניה, בפקודת קרול השני, מלך רומניה, 14 לגיונרים כלואים, מראשי התנועה הלגיונרית: מנהיג התנועה, קורנליו זליה קודריאנו, שלושת הניקדורים ועשרת הדצ'מווירים.
יצחק אלבאליה

רבי יצחק בן ברוך אלבאליה (ד'תשצ"ה, 1035 – ד'תתנ"ד, 1094) חכם ספרדי תלמודי במחצית השנייה של המאה ה-11 ויועץ למלך העבאדי (אנ') אל-מעתמד (אנ'). נולד לרבי ברוך, בקורדובה בחודש אייר שנת ד'תשצ"ה (1035). משפחת אביו היא מהוותיקות ביהדות ספרד, אשר לפי המסורת גלתה שם בימי חורבן בית שני, משום שאבי המשפחה יודע היה לרקום פרוכות לבית המקדש, ולבקשת מושל ספרד הגלה לשם טיטוס אותו ואת משפחתו. בתחילה למד אצל חכם בשם רבי פריגורס, ולאחריו למד תורה מספר שנים אצל רבי שמואל הנגיד עד לפטירתו בשנת ד'תתט"ו. ומאז היה לחברו הקרוב של בנו, רבי יהוסף הנגיד עד שנרצח בשנת ד'תתכ"ז. שנתיים לאחר מכן, בשנת ד'תתכ"ט (1069), נקרא על ידי מלך הטאיפה של סביליה (אנ') אל-מעתמד לשרתו כאיצטגנין החצר, ולאחר מכן אף עלה והיה ליועץ המלך, ומעמדה זו השפיע רבות לטובת עמו, עד שסמכוהו לרב ספרד הדרומית, אז עבר להתגורר בעיר סביליה, ושם אף לימד את תלמידו רבי יוסף אבן מיגאש. בשנים האחרונות לחייו התגלעה מחלוקת קשה בינו ובין חברו רבי יצחק אלפסי, הרי"ף. אכן קודם פטירתו קרא לבנו, רבי ברוך בן יצחק אבן אלבאליה, שהיה בן 17 שנים, וציווה אותו שילך לפייס את הרי"ף, וילמד תורה מפיו, וכן עשה (ראה בערכו). נפטר בגרנדה בחודש ניסן ד'תתנ"ד (1094) קודם היותו בן חמישים ותשע שנים, ונקבר בקורדובה. חיבר חיבור גדול לפרש את כל ההלכות הבלתי מבוארות שבתלמוד, וקראו בשם "קופת הרוכלים", אך נפטר קודם זקנותו ולא זכה לסיימו, חיבור זה אבד מאתנו. כמו כן כתב ספר בענייני קידוש החודש ונקרא "סוד העיבור" ושלחו לידידו רבי יהוסף הנגיד, אף ספר זה אבד ולא הגיע אלינו. כן חיבר מספר פיוטים ורבי יהודה אלחריזי משבח את פיוטיו. בנו רבי ברוך. שהיה אף הוא מגדולי החכמים בדורו. בן בתו הרב אברהם בן דאוד הלוי (הראב"ד הראשון) הכותב עליו בספרו, "ספר הקבלה" שהיה חכם אף בחכמה יוונית ובעוד מדעים. ספר הקבלה לראב"ד, בעניין רבי יצחק בן ברוך אבן אלבאליה, באתר hebrewbooks אנציקלופדיה לתולדות גדולי ישראל באתר hebrewbooks ספר הקבלה לראב"ד הראשון, רבי אברהם בן דאוד הלוי. ראו גם תשובתו בשו"ת תמים דעים (סימן רכד) שם הוא משיב על דברי הרי"ף בעניין עשיית ציצית מפשתן ומכנהו "הרב הגדול".
פדרו פאבלו פיצ'רדו

פדרו פאבלו פיצ'רדו (בספרדית: Pedro Pablo Pichardo; נולד ב-30 ביוני 1993) הוא אתלט קובני-פורטוגזי. הוא האלוף האולימפי (טוקיו 2020), אלוף העולם (יוג'ין 2022), פעמיים סגן אלוף העולם (מוסקבה 2013, בייג'ינג 2015) בקפיצה משולשת ומדורג חמישי בכל הזמנים (18.08 מטר). פיצ'רדו נולד וגדל בסנטיאגו דה קובה. באליפות העולם באתלטיקה לנוער שנערכה בברצלונה, ספרד בשנת 2012 זכה פיצ'רדו במדליית זהב בקפיצה משולשת בתוצאה של 16.79 מטר. באליפות העולם שנערכה במוסקבה, רוסיה בשנת 2013 זכה פיצ'רדו במדליית כסף בקפיצה משולשת בתוצאה של 17.68 מטר, אחרי טדי טאמגו מצרפת (18.04 מטר) ולפני ויל קליי מארצות הברית (17.52 מטר). באליפות העולם באתלטיקה באולם שנערכה בסופוט, פולין במרץ 2014 זכה פיצ'רדו במדליית ארד בקפיצה משולשת בתוצאה של 17.24 מטר, אחרי ליוקמן אדמס מרוסיה (17.37 מטר) וחברו לנבחרת ארנסטו רווה (17.33 מטר). בתחרות שנערכה בדוחא, קטר ב-15 במאי 2015 זכה פיצ'רדו במדליית זהב בקפיצה משולשת בשיא אישי ושיא קובה חדש של 18.06 מטר, לפני כריסטיאן טיילור מארצות הברית שאף הוא קבע אישי חדש של 18.04 מטר. שבועיים לאחר מכן, בתחרות שנערכה בהוואנה קובה ב-28 במאי, הוא שיפר את שיאו ב-2 ס"מ והעמידו על 18.08 מטר, תוך כדי שקבע את תוצאת השנה בעולם ואת התוצאה השלישית בטיבה בכל הזמנים, באותה העת. באליפות העולם באתלטיקה שנערכה בבייג'ינג, סין בשנת 2015 זכה פיצ'רדו שוב במדליית כסף בקפיצה משולשת בתוצאה של 17.60 מטר, אחרי כריסטיאן טיילור שקבע את התוצאה השנייה בטיבה בכל הזמנים (18.21 מטר) ולפני נלסון אבורה מפורטוגל (17.52 מטר). באוגוסט 2017 קיבל אזרחות פורטוגזית, ומאוגוסט 2019 הורשה להתחרות תחת דגל פורטוגל. באליפות העולם באתלטיקה 2019 סיים רביעי בתוצאה של 17.62 מטר. באליפות אירופה באתלטיקה באולם 2021 זכה במדליית זהב בתוצאה של 17.30 מטר קפיצה משולשת: 18.08 מטר (2015) קפיצה משולשת: 17.36 מטר (2021) מדיה וקבצים בנושא פדרו פאבלו פיצ'רדו בוויקישיתוף פדרו פאבלו פיצ'רדו, באתר הוועד האולימפי הבין-לאומי פדרו פאבלו פיצ'רדו, באתר olympedia.org פדרו פאבלו פיצ'רדו, באתר התאחדות האתלטיקה הבין-לאומית פדרו פאבלו פיצ'רדו, באתר ליגת היהלום פדרו פאבלו פיצ'רדו, באתר Track and Field (גברים) אליסף דעואל, קופץ בראש: פיצ'רדו בעקבות שיא העולם, באתר ynet, 22 באוגוסט 2015
ג'נטילה

ג'נטילה (Gentile) הוא שם משפחה שמקורו באיטלקית ומשמעותו גוי. האם התכוונתם ל... אפיאנו ג'נטילה – עיירה במחוז לומברדיה שבצפון איטליה ג'נטילה (סרט) – סרט קולנוע ישראלי משנת 1998 אישים: ג'ובאני ג'נטילה – הוגה דעות איטלקי קלאודיו ג'נטילה – כדורגלן עבר ומאמן איטלקי קת'י מוריארטי-ג'נטילה – שחקנית קולנוע אמריקאית אלסנדרו ג'נטילה – כדורסלן איטלקי ג. אריוך (ג'נטילה ברוידא)
אביעזר (פירושונים)

האם התכוונתם ל... אביעזר – מושב בחבל עדולם אביעזר (שבט מנשה) – דמות מקראית, בן שבט מנשה אישים ששם משפחתם אביעזר: מאיה אביעזר – אתלטית ישראלית נתן אביעזר (וייזר) - פיזיקאי והוגה דעות ישראלי אישים ששמם הפרטי הוא אביעזר
אתר הגבורה

אתר הגבורה הוא אתר אינטרנט ישראלי שאוסף ומתעד את מורשת הקרב וסיפורי הגבורה של חיילי צבא הגנה לישראל, שוטרי משטרת ישראל ומשמר הגבול ואנשי מערכת הביטחון וקהילת המודיעין הישראלית שקיבלו את אחד מעיטורי צה"ל, עיטורי משטרת ישראל, ציון לשבח, אות הצטיינות או תעודת הערכה. האתר הוקם ומתוחזק על ידי עפר דרורי, ומתבסס על מחקר אישי וליקוט חומרים. האתר כולל רשימה של מקבלי הצל"שים והעיטורים, ממוינת הן על פי סוג העיטור (עיטור הגבורה, עיטור העוז, עיטור המופת, צל"ש, עיטורי המשטרה וכו') והן על פי תקופה, מערכה (מלחמה), יחידות ופרמטרים נוספים. על כל מקבל עיטור או צל"ש מופיע שמו (אם הותר לפרסום), תיאור המעשה שבזכותו קיבל את העיטור/צל"ש (בדרך כלל לפי הנוסח שהופיע בעיטור/צל"ש עצמו) וכן קישור לכתבות נוספות המרחיבות את המידע על סיפור הגבורה וקבלת העיטור/צל"ש. לדברי דרורי, מקים האתר: אתר הגבורה מביא את סיפורם של חיילי צה"ל מקבלי צל"שים ועיטורים מקום המדינה ועד היום. המידע באתר הגבורה מבוסס על מחקר מתמשך שאני עורך בשנים האחרונות. האתר מאפשר לבני משפחות ומכרים להוסיף מידע לאתר, בעיקר לצורך הסיפור שמאחורי הסיפור. המידע באתר הגבורה מבוסס על מחקר מתמשך שאני עורך ובמסגרתו אני עושה מאמצים רבים באיתור צל"שים נשכחים, צל"שים לא ידועים או צל"שים שפורסמו רק בראשי תיבות של מבצעיהם. כל פעילות החשיפה נעשית בשיתוף פעולה של הצנזורה. — עפר דרורי - יוזם המחקר ועורך אתר הגבורה, מרץ 2007. בשנת 2013 הוענק לדרורי פרס פינקלר למידע מטעם חברת טלדן על פעילותו בהקמת אתר הגבורה. אתר האינטרנט הרשמי של אתר הגבורה רחלי מלק-בודה, ‏"חשוב לי שאם הצבא נתן צל"ש, שלא ילך לאיבוד", בעיתון מקור ראשון, 4 ביוני 2019 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
צ'נסלור

האם התכוונתם ל... הלורד צ'נסלור - חבר ממשלה בבריטניה האחראי על עבודת בתי המשפט ועצמאותם שר האוצר של בריטניה – שר האוצר של בריטניה הנושא בתואר Chancellor of the Exchequer (צַ'נְסְלוֹר אוֹף דִ'י אֶקְסְצֵ'קֵר) אישים ג'ון צ'נסלור – הנציב העליון הבריטי השלישי על ארץ ישראל רחוב צ'נסלור – רחוב מרכזי בירושלים על שם הנציב העליון, לימים רחוב שטראוס אנה צ'נסלור – שחקנית אנגלייה שונות מסמכי צ'נסלור (אנ') – ספרו של רוברט לדלום קנצלר
רוז

האם התכוונתם ל... רוז (סרט) – סרט דרמה מוזיקלי אמריקאי (1979) אודרי רוז – גיבורת ספר בשם זה של פרנק דה פליטה סיפורה של אודרי רוז – מלודרמת אימה אמריקאית גירוש השדים של אמילי רוז – סרט דרמה משנת 2005 מרי רוז – אוניית מפרשים מלחמתית אנגלית מסוג קאראק מן המאה ה-16 אישים ששם משפחתם רוז אביגייל רוז – זמרת ויוצרת ישראלית אירווין רוז – ביולוג יהודי אמריקאי זוכה פרס נובל לכימיה אקסל רוז – זמר רוק כבד אמריקאי דריק רוז – כדורסלן אמריקאי כריסטין רוז – שחקנית אמריקאית ליאונרד רוז – צ'לן אמריקאי יהודי שלישיית איסטומין-שטרן-רוז – שלישיית פסנתר אמריקאית של הפסנתרן יוג'ין איסטומין, הכנר אייזק שטרן והצ'לן ליאונרד רוז מארי רוז – שחיין אוסטרלי מוריס רוז – גנרל יהודי בצבא ארצות הברית בזמן מלחמת העולם השנייה מקס רוז – פוליטיקאי יהודי-אמריקאי נדיה עדינה רוז – אמנית, מאיירת ומדריכה ישראלית ניקולס רוז – פרופסור לסוציולוגיה בריטי בבית הספר לכלכלה של לונדון צ'ארלי רוז – עיתונאי ומנחה טלוויזיה אמריקאי צלילה רוז – עורכת ומפיקה בערוץ הראשון ראלף רוז – אתלט אמריקאי רובי רוז – שחקנית ומגישת טלוויזיה אוסטרלית רג'ינלד רוז – תסריטאי ומחזאי אמריקאי תלמה אליגון-רוז – סופרת, משוררת, פזמונאית, מלחינה ומפיקה מוזיקלית ישראלית רוז' רוזה
O

O (או) היא האות החמש עשרה באלפבית הלטיני. מקורה של האות באות השמית "ע" – אשר נכתבה בכתב הפרוטו-כנעני בצורת עין, והתפתחה לצורת עיגול באלפבית הפיניקי והעברי הקדום. אות זו עברה לאלפבית היווני בתור אומיקרון, וממנו עברה ללטינית. האות משמשת ברוב השפות לציין תנועת חולם או תנועות דומות. באלפבית פונטי נקראת האות "אוסקר" (Oscar). בקוד מורס היא מסומנת כשלושה קווים: "---". בקוד ASCII מיוצגת האות כ-79 (O) או 111 (o). ובכתב ברייל היא מסומנת: ברפואה "O" (וכן בצירופים O+ או O-) הוא אחד מסוגי הדם האנושי. במתמטיקה ובמדעי המחשב, האות מסמלת סימון אסימפטוטי עליון (O) או תחתון (o) (נפוץ במיוחד בחישוב סיבוכיות). בכימיה האות מסמלת את היסוד חמצן. בהודעות טקסט, האות "O" מסמלת בקיצור חיבוק (בעוד שנשיקה מסומלת על ידי X). סיפורה של O הוא רומן ארוטי צרפתי. Ó (באנגלית (O'‎) היא קידומת נפוצה של שמות משפחה איריים שמשמעותה "בן-". מדיה וקבצים בנושא O בוויקישיתוף O, באתר אנציקלופדיה בריטניקה (באנגלית)
או

האם התכוונתם ל... קשר לוגי או (לוגיקה) אישים או היון-גיו (יליד 2001) – כדורגלן דרום קוריאני (או הוא שם המשפחה) או. הנרי (1862–1910) – שם העט של הסופר האמריקאי ויליאם סידני פורטר אוּ תַ'אנְט (1909–1974) – היה דיפלומט בורמזי ששימש כמזכ"ל האו"ם (או הוא תואר כבוד) O (פירושונים)
ארומה

האם התכוונתם ל... ריח ארומה אספרסו בר – רשת בתי קפה ישראלית ארומה תל אביב – רשת בתי קפה שפעלה בתל אביב-יפו ומוזגה עם ארומה אספרסו בר מבצר ארומה – מבצר קדום בדרום השומרון ארומה מיוזיק – חברת תקליטים ישראלית
פני קדם

פני קדם, ובשמה הרשמי אספר ב', היא התנחלות במזרח גוש עציון, אשר נחשבת באופן רשמי לשכונה של היישוב מיצד. פני קדם הוקמה באוגוסט 2000 כמאחז. כיום מתגוררים בה כ-70 משפחות וכ-30 סטודנטים בכפר של תנועת "קדמה". בשנת 1994 הוצבו קרוואנים במקום לטובת שכונה מזרחית ליישוב הסמוך מיצד, ושימשו למוסד חינוכי 'מצודת דוד' עבור בני נוער בסיכון בסיוע משרד השיכון ומשרד הדתות. לאחר סגירת המוסד בכ"ט באב תש"ס (30 באוגוסט 2000), והידלדלות מספר התושבים בשכונה, עלה לקרקע גרעין התיישבות 'עפני'. הגרעין עלה בלילה אחד, מנה שלוש משפחות ושלושה רווקים. מאז היישוב המשיך להתפתח ומתוך הרווקים שהיו בהקמתו יצאו משפחות. מ-2005 התקיימה במקום למשך מספר שנים "עפיפוניאדה" - אירוע המוני סביב עפיפונים, כולל סדנאות ותצוגות. ביישוב מבני קבע וקרוואנים, שני בתי כנסת, מקווה נשים ומקווה גברים, גני ילדים, סניף בני עקיבא וספריה. בשנת 2016 הקימה עמותת קדמה כפר סטודנטים בתוך היישוב. הסטודנטים לוקחים חלק בעשייה של היישוב, מתנדבים בדברים שונים, מפעילים חוגים לילדי הקהילה, ומשתתפים בשמירות בחווה. בשנת 2020 ננטעה ביישוב חורשת עצי פרי קהילתית. באוקטובר 2020 אישרה מועצת התכנון העליונה את הפקדת תוכנית המתאר של היישוב לאישור. בשנת 2021 נחנך במקום 'מצפה מיכאל' לזכר מיכאל הראל. ב-22 בפברואר 2023 אושרה במועצת התכנון העליונה תב"ע לבניית 180 יחידות דיור ביישוב. גובה היישוב הוא 930 מטר מעל פני הים, והצניחה של 1,300 מטר עד לים המלח ניכרת בנוף הנשקף ממנו. מקור שמו של פני קדם נגזר ממיקומו מעל נחל ערוגות הפונה לקדם – למזרח. השם הרשמי הוא אספר ב' (שמו הרשמי של היישוב מיצד הסמוך הוא אספר א'), על שם באר אספר המוזכרת כמקום חנייתם של החשמונאים קודם הקרב ביוונים ומזוהה בח'רבת זפרן הסמוכה. היישוב צופה על נחל ערוגות, ומנגד ניתן לראות את הרי מואב שבירדן. בחורף 2017 נצפה רכס הר חרמון מושלג מהיישוב פני קדם. בפני קדם מתגורר חבר הכנסת שמחה רוטמן מסיעת הציונות הדתית. החל משנת 2017 ניתנת לתושבי יישוב זה הטבת מס בהתאם לסעיף 11 לפקודת מס הכנסה. תושבי היישוב מתפרנסים ממקצועות חופשיים ויש כמה מהם העוסקים גם בחקלאות סביב היישוב, שם הוכשרו יותר מ-200 דונם אדמה לצורך חקלאות, והם מנוצלים בעיקר לכרמי זיתים וענבי יין. לחקלאים חוזה חכירה עם החטיבה להתיישבות של הסוכנות היהודית. בשנת 2018 הוקמה חוות צאן בסמוך ליישוב, מחוצה לו. תפעול החווה נעשה בעזרת נוער המגיע בהתנדבות ועובדים הגרים בחווה. הם אחראים ושותפים מלאים לכל העשייה בחווה. החווה נעזרת בארגון 'השומר יו"ש', אשר תומכת בחקלאים באזור יהודה ושומרון. הארגון מספק גם שומרים ללילות בחווה. פני קדם, באתר מועצה אזורית גוש עציון פני קדם, ברשת החברתית פייסבוק פני קדם, באתר מועצת יש"ע פני קדם (סרט), סרטון באתר יוטיוב פני קדם באתר קדמה חוות פני קדם, באתר תיירות גוש עציון אביעד ברטוב, הישוב פני קדם שבגוש עציון חוגג 20 שנה להקמתו, באתר מקומונט יו"ש, ‏25/08/2020 מופיע ברשימת המאחזים בחוות דעת (ביניים) בנושא מאחזים בלתי מורשים (2005) "צעד מכריע בדרך להסדרת "פני קדם"" ערוץ 7 15/10/20 בר חיים, בהשתתפות ח"כ רוטמן: בישוב פני קדם חגגו את אישורו לאחר קרוב ל-23 שנים, באתר עכשיו 14, ‏2023-02-23 בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו רשימת היישובים המזכים לשנת 2017, באתר של רשות המיסים, תחת יישוב האם, אספר.
איציק צאיג

איציק צאיג (נולד ב-1956 בצפת) הוא מהנדס ואיש שיווק ישראלי שכיהן בעבר כמנכ"ל אסם השקעות. צאיג למד בבית הספר החקלאי בכפר גלים, ושירת בנח"ל. עם השחרור מצה"ל למד בפקולטה לחקלאות ברחובות. הוא בעל תואר ראשון בהנדסת קרקע ומים מהאוניברסיטה העברית בירושלים ותואר שני במנהל עסקים, עם התמחות בשיווק, מאוניברסיטת תל אביב. תפקידו הניהולי הראשון היה בחטיבה העסקית של בנק לאומי, שם היה אחראי על פורטפוליו של לקוחות גדולים ובינוניים. אחר כך כיהן כמנכ"ל זיו ייעוץ והדרכה, בה היה שותף עם פרופסור יחיאל זיו. במהלך עבודתו שם, פגש לראשונה את גזי קפלן, מייסד טבעול ומנכ"ל טבעול באותה עת, ובהמשך מנכ"ל אסם. ב-1991 גייס קפלן את צאיג לתפקיד מנהל השיווק של טבעול, שם היה שותף להחדרת מותג חדשני בקנה מידה עולמי. לאחר 5 שנים, שבמהלכן נמכרה השליטה בטבעול לקבוצת אׂסם, עבר צאיג ל"גרינברג" שם כיהן כסמנכ"ל סחר ושיווק. עם הרכישה של "צבר" על ידי קבוצת אׂסם, חזר לקבוצה כמנכ"ל "צבר", שם הוביל תהליך צמיחה מהיר של אסם בתחום הסלטים, להובלת השוק בישראל ולזינוק ביצוא. בהמשך כיהן כסמנכ"ל שיווק של קבוצת אסם ומנכ"ל חברת הסחר של הקבוצה. הקריירה באסם הובילה אותו להתמנות על ידי ענק המזון נסטלה למנהל השוק שלה בניו זילנד. בהמשך שב לישראל, על מנת להתמנות לאחר כשנה למנכ"ל אסם. איציק צאיג סיים את תפקידו כמנכ"ל אסם השקעות באוגוסט 2018. צאיג נשוי, אב לארבעה ילדים משתי נשים וגר ברמת החייל. בתו היא הקומיקאית, הקומיקסאית והיוצרת כרמל צאיג. מדיה וקבצים בנושא איציק צאיג בוויקישיתוף גיל קליאן, חברת אסם זכתה בתואר המעסיק החברתי הטוב ביותר לשנת 2014, באתר כלכליסט, 2 בספטמבר 2014 חברת "אסם" – ההשקעה בסביבה הובילה להגדלת הרווחים, מינהל סביבה ופיתוח בר-קיימא, משרד הכלכלה, 7 ביולי 2015. איציק צאיג, מנכ"ל אסם: "אנו ראי של המתרחש בחברה הישראלית". "בענף המזון השחיקה כנראה תימשך ב-2015, וגם יישום חוק המזון, שבעצמו קצת מעורפל, ישפיע", באתר כלכליסט, 24 בדצמבר 2014 אביב לביא, ‏אסם מסכמת שנה: גידול של 5.3% ברווחים ב-2014, באתר גלובס, 29 במרץ 2015 גיל קליאן, קל לפטר עובדים. האתגר הוא לא לפטר, באתר כלכליסט, 22 בספטמבר 2014 מערכת ynet, איש השיווק של ינואר - איציק צאיג מאסם, באתר ynet, 19 בינואר 2005 אורנה יפת, איציק צאיג ימונה למנכ"ל אסם ישראל, באתר כלכליסט, 3 באפריל 2011 גיל קליאן, יוצאי אתיופיה באסם: פי ארבעה משיעורם באוכלוסייה הכללית, באתר כלכליסט, 15 באפריל 2015 שני מוזס, ‏"קריסת מגה? טראומה. 7 השנים האחרונות היו קשות בענף המזון", באתר גלובס, 9 ביולי 2018 כרמל צאיג עם עצות טובות למנכ"ל אסם הפורש, שהוא במקרה גם אבא שלה, סרטון בערוץ "היום שהיה עם גיא זהר", באתר יוטיוב (אורך: 03:46)
דראפט ה-NBA 2006

דראפט ה-NBA‏ 2006 הוא הדראפט שקדם לעונת המשחקים 2006/2007 ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-28 ביוני 2006. זהו הדראפט הראשון שבו נאסר על המועמדים בדראפט להגיש את מועמדותם מיד אחרי סיום לימודי התיכון. לפי חוקי הדראפט החדשים על המועמדים האמריקאים להיות לפחות שנה מגמר לימודי התיכון ובכל מקרה להיות לפחות בני 19 בשנת הדראפט. בהגרלה (לוטרי) זכו הטורונטו ראפטורס בבחירה הראשונה, שניצלו אותה כדי לבחור את אנדראה ברניאני האיטלקי. ברניאני הוא השחקן השני שנבחר במקום הראשון בדראפט מבלי ששיחק בארצות הברית (בליגת המכללות), והאירופאי הראשון והיחיד שנבחר בבחירה זו. הבחירה השישית בדראפט, ברנדון רוי זכה בסיום העונה בתואר רוקי השנה. במקומות ה-44 וה-53 בדראפט נבחרו ליאור אליהו ויותם הלפרין, שלבסוף לא שחקו ב-NBA. בעקבות הוריקן קתרינה שפגע משמעותית באזור ניו אורלינס, הקבוצה ניו אורלינס הורנטס (שבהמשך שינתה את שמה לניו אורלינס פליקנס) בחרה תחת השם ניו אורלינס/אוקלהומה סיטי הורנטס. בסיבוב הראשון של הדראפט נבחרו 4 שחקנים מאוניברסיטת קונטיקט (רודי גיי, הילטון ארמסטרונג, מרכוס ויליאמס וג'וש בון), ובכך השוותה קונטיקט את השיא של אוניברסיטת דיוק מ-1999 ושל אוניברסיטת קרוליינה הצפונית מ-2005. יחד עם דנהאם בראון שנבחר בסיבוב השני, הפכה קונטיקט לאוניברסיטה ממנה נבחרו הכי הרבה שחקנים בדראפט של שני סיבובים (החל משנת 1989), והשנייה בכל הזמנים, אחרי UNLV שממנה נבחרו 6 שחקנים בדראפט של 1977 בו התקיימו 8 סיבובים. שחקנים בולטים אחרים שנבחרו בדראפט 2006 כוללים את למרכוס אולדרידג' (בחירה שנייה), ראז'ון רונדו (21), קייל לאורי (24), פול מילסאפ (47). בסך הכול שיחקו ב-NBA‏ 52 מתוך 60 הנבחרים, ומלבדם שיחקו בליגה 16 מועמדים שלא נבחרו בדראפט 2006. השחקנים שלהלן לא נבחרו בדראפט 2006, אך שיחקו ב-NBA: ארצות הברית לו אמונדסון פוארטו ריקו חוסה חואן בראה ארצות הברית סדריק בוזמן ארצות הברית כריס קופלנד ארצות הברית תומאס גרדנר ארצות הברית כריס האנטר ארצות הברית דונטל ג'פרסון ארצות הברית פו ג'טר ארצות הברית טרנס קינסי הממלכה המאוחדת פופס מנסה-בונסו ארצות הברית לארי אוונס ארצות הברית קריס קווין ארצות הברית אלן ריי ארצות הברית ג'רמי ריצ'רדסון ארצות הברית ווקר ראסל ג'וניור ארצות הברית סי. ג'יי. ווטסון סיכום דראפט 2006, באתר הרשמי של ה-NBA שחקנים שימלאו להם 19 שנים בשנת 2006, כלומר - לא נולדו לאחר 31 בדצמבר 1987 אירופה הקטנה: בחירות הדראפט הגבוהות ביבשת, באתר ערוץ הספורט, 18 בנובמבר 2020 אמיר בוגן, אליהו והלפרין נבחרו בדראפט ה-NBA, באתר ynet, 29 ביוני 2006 רשימת הנבחרים בדראפט, באתר basketball-reference.com